cyanic-selkie/wikianc huggingface dataset:
Η Χάνα και οι αδελφές της
Παραγωγή
Ο Άλεν παραδέχεται ότι ο ρόλος της Χάνα βασίστηκε στη και ήταν «μια ρομαντική όψη της Μία. Είναι πολύ σταθερή, έχει αποκτήσει οκτώ παιδιά τώρα και μπορεί να κάνει την καριέρα της και να έχει καλές σχέσεις με την αδερφή της και τη μητέρα της. Εντυπωσιάστηκα πολύ με αυτές τις ιδιότητες και σκέφτηκα ότι αν είχε δύο ασταθείς αδερφές, θα ήταν ενδιαφέρον».
Η Μία Φάροου έγραψε αργότερα ότι ο Άλεν είχε ενδιαφέρον για το θέμα των αδελφών πολύ καιρό πριν. Οι παλιότερες συμπρωταγωνίστριές του Τζάνετ Μαργκόλιν και Νταιάν Κίτον είχαν δύο αδερφές η καθεμία και η Φάροου είχε τρεις. Λέει ότι ο Άλεν της έδωσε ένα πρώτο αντίγραφο του Η Χάνα και οι αδελφές της λέγοντας ότι μπορούσε να παίξει όποια αδελφή ήθελε, αλλά ότι «ένιωθε ότι θα έπρεπε να είμαι η Χάνα, η πιο περίπλοκη και αινιγματική από τις αδελφές... της οποίας την ακινησία και την εσωτερική δύναμη παρομοίασε με την ποιότητα που προβάλλει ο Αλ Πατσίνο στον Νονό».
Εισπράξεις
Το Η Χάνα και οι αδελφές της έκανε πρεμιέρα στις 7 Φεβρουαρίου 1986 σε 54 κινηματογραφικές αίθουσες, όπου εισέπραξε 1.265.826 δολάρια (23.441 δολάρια ανά προβολή) το πρώτο Σαββατοκύριακο, την πρώτη φορά που μια ταινία του Άλεν έκανε πρεμιέρα σε κινηματογράφους εκτός Νέας Υόρκης. Όταν προβλήθηκε σε 761 κινηματογράφους στις 14 Μαρτίου, κέρδισε το αξιοσέβαστο ποσό 2.707.966 δολαρίων (3.809 $ ανά προβολή). Συνέχισε με εισπράξεις 40.084.041 δολαρίων στις Ηνωμένες Πολιτείες (συμπεριλαμβανομένης της επανακυκλοφορίας την επόμενη χρονιά) και παραμένει μια από τις ταινίες του Γούντι Άλεν με τις υψηλότερες εισπράξεις, πίσω από τον Νευρικό εραστή (Annie Hall, 1977) και το Μανχάταν (Manhattan, 1979). Το Μεσάνυχτα στο Παρίσι (Midnight in Paris, 2011) ξεπέρασε τις εισπράξεις και αυτής της ταινίας.
Η ταινία προβλήθηκε εκτός συναγωνισμού στο Φεστιβάλ των Καννών το 1986.
Στην Ελλάδα η ταινία έκανε πρεμιέρα στις 3 Οκτωβρίου 1986.
Κριτικές
Στο Rotten Tomatoes, η ταινία έχει βαθμολογία αποδοχής 91% με βάση 57 κριτικές, με μέση βαθμολογία 8,50/10. Ο ιστότοπος λέει: «Έξυπνη, τρυφερή και αστεία εξίσου, Η Χάνα και οι αδελφές της είναι μια από τις καλύτερες ταινίες του Γούντι Άλεν». Στο Metacritic, η ταινία έχει μέσο όρο βαθμολογίας 90 στα 100, με βάση 12 κριτικές, υποδηλώνοντας «καθολική αναγνώριση». Η ταινία έλαβε επτά υποψηφιότητες για Όσκαρ, συμπεριλαμβανομένης της Καλύτερης Ταινίας. Η δουλειά του στην ταινία αναγνωρίστηκε επίσης με δύο βραβεία BAFTA.
Μια δημοσκόπηση 100 κριτικών κινηματογράφου ανακήρυξε το Η Χάνα και οι αδελφές της την καλύτερη ταινία της χρονιάς.
Τον Οκτώβριο του 2013, η ταινία ψηφίστηκε από τους αναγνώστες της εφημερίδας The Guardian ως η τέταρτη καλύτερη ταινία σε σκηνοθεσία Γούντι Άλεν.
Διακρίσεις
Ο Μάικλ Κέιν και η Νταϊάν Γουίστ κέρδισαν Όσκαρ Β' Ανδρικού Ρόλου και Β' Γυναικείου Ρόλου αντίστοιχα για την ερμηνεία τους του Έλιοτ και της Χόλι. Η Χάνα και οι αδελφές της ήταν η τελευταία ταινία που κέρδισε και στις δύο κατηγορίες υποστηρικτικής ερμηνείας μέχρι το The Fighter το 2011.
Στη Γαλλία, η ταινία ήταν υποψήφια για το Βραβείο Σεζάρ Καλύτερης Ξένης Ταινίας.
Εξωτερικοί σύνδεσμοι
Κατηγορία:Ταινίες σε σενάριο Γούντι Άλεν Κατηγορία:Ταινίες γυρισμένες στη Νέα Υόρκη Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες σε σκηνοθεσία Γούντι Άλεν Κατηγορία:Αγγλόφωνες ταινίες Κατηγορία:Αμερικανικές ανεξάρτητες ταινίες Κατηγορία:Αμερικανικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες του 1986 Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Μπέερσε
Η Μπέερσε (Beerse, προφορά: [ˈBeːrsə] ) είναι δήμος που βρίσκεται στην βελγική επαρχία της Αμβέρσας. Ο δήμος περιλαμβάνει τις πόλεις Μπέερσε και Φλίμμερεν (Vlimmeren). Την 1η Ιανουαρίου 2006, η Μπέερσε είχε συνολικό πληθυσμό 16.482 κατοίκων. Μέχρι το τέλος του 2007, ο αριθμός αυτός είχε αυξηθεί σε 16.757. Η συνολική έκταση είναι 37,48 km² (14,5 τετραγωνικά μίλια) που δίνει πληθυσμιακή πυκνότητα 447 κατοίκων ανά km² (1239 / τετραγωνικά μίλια). Η φαρμακευτική εταιρεία Janssen Pharmaceuticals, η οποία ιδρύθηκε από τον Δρα. Πάουλ Γιάνσσεν, έχει την έδρα της στην Μπέερσε.
Βιομηχανία
Αρκετές εταιρείες έχουν την έδρα τους στη Μπέερσε, εκ των οποίων οι πιο σημαντικές είναι:
Λεοπόλδος Α΄ Μπάμπενμπεργκ της Αυστρίας
Ο Λεοπόλδος Α΄ (γερμ. Leopold I, 940 - 10 Ιουλίου 994), γνωστός ως ο Επιφανής (der Erlauchte), μέλος του Οίκου των Μπάμπενμπεργκ, ήταν μαργράβος της Αυστρίας (976-994).
Βιογραφία
Ήταν γιος του Μπέρτχολντ, κόμη του Νόρντγκαου (στην Ανατολική Βαυαρία) ή του Αρνούλφου, δούκα της Βαυαρίας.
Το 955 ο Όθων Α΄ της Γερμανίας νίκησε τους Μαγυάρους στη μάχη του Λέχφελντ και την κατακτημένη περιοχή την ονόμασε Marcha Orientalis (Ανατολική Μαρκιωνία) και την παραχώρησε στον Μπούρκχαρντ. Αυτός όμως ακολούθησε τον Ερρίκο Β΄ Οθωνιδών της Βαυαρίας εναντίον του Όθωνα Β΄ της Γερμανίας. Τότε ο Όθων Β΄ πήρε την περιοχή και την παραχώρησε στον πιστό του Λεοπόλδο Α΄. Η Aνατολική Mαρκιωνία αργότερα αποκαλέστηκε μαργραβάτο της Αυστρίας.
Ξεκίνησε από το εκεί φρούριο Πέχλαρν και επιβεβαίωσε την εξουσία του στο φρούριο Μελκ, που μάλλον το έκανε έδρα του και ίδρυσε μονή. Τα έτη 987-991 επέκτεινε το μαργραβάτο του ανατολικότερα. Όταν ο εξάδελφός του Ερρίκος του Σβάινφουρτ αιχμαλώτισε και τύφλωσε έναν ιππότη του Μπέρνβαρντ του Ρότενμπουργκ, επισκόπου του Βύρτσμπουργκ, μεσολάβησε για τη λύση της διαφοράς.
Εκεί το 994 σε μία κονταρομαχία (Turnier), ένα βέλος τον χτύπησε στο μάτι και απεβίωσε από τα τραύματά του δύο ημέρες μετά. Τάφηκε στο Βύρτσμπουργκ· τον 13ο αι. τα λείψανά του μεταφέρθηκαν στο αββαείο του Μελκ. Τον διαδέχθηκαν οι γιοί του Ερρίκος Α΄ και Αδαλβέρτος.
Οικογένεια
Νυμφεύτηκε τη Ριχάρντις, κόρη του Ερνέστου Δ΄, κόμη του Σβάλαφελντγκαου και είχε τέκνα:
Εξωτερικοί σύνδεσμοι
Κατηγορία:Οίκος των Μπάμπενμπεργκ Κατηγορία:Δούκες της Αυστρίας
Ταλέρο Ερυθραίας
μικρογραφία|Νόμισμα του ενός ταλέρο τού 1891. Επιγρ.: UΜBERTO I RE D' ITALIA 1891 / COLONIA ERITREA, L 5, TALLERO.
Το ταλέρο, ιταλ. tallero, ήταν το νόμισμα της Ερυθραίας μεταξύ 1890 και 1921. Υποδιαιρείτο σε 5 λίρες, η καθεμία από 100 λεπτά (centesimi). Η λίρα ήταν ισοδύναμη με την ιταλική λίρα.
Τα νομίσματα αυτά των πέντε λιρών, χαραγμένα από τον Φιλίππο Σπεράντσα, απεικονίζουν τον Ουμβέρτο Α΄ της Ιταλίας με τα γράμματα UMBERTO I RE D' ITALIA · 1896 στην εμπρός όψη και έναν αετό με θυρεό στο στήθος του στην πίσω όψη. Ζυγίζουν 28,1250 γραμ. με πραγματικό βάρος αργύρου 0,7234 ουγγιές καθαρότητας 0,800 και έχουν διάμετρο 40 χλστ. με πάχος 3,1 χλστ.
Από το 1885 τα χαρτονομίσματα σε λιρέτες εκδίδοντο από τις Ιταλικές αποικιακές αρχές. Το 1890 εισήχθη το αργυρό ταλέρο, με σχέδιο από το τάλερ της Μαρίας Θηρεσίας (μαζί με 1//2, 1 και 2 λίρες). Το τελευταίο ταλέρο κόπηκε το 1918. Το 1921 το ταλέρο εγκαταλείφθηκε και το Ιταλικό νόμισμα κυκλοφορούσε μόνο του, έως ότου κυκλοφόρησαν τραπεζογραμμάτια σε λίρες το 1938.
Βιβλιογραφικές αναφορές
Κατηγορία:Ιστορία της Ερυθραίας Κατηγορία:Οικονομία της Ερυθραίας
Εντρεμίτ (Βαν)
Η Εντρεμίτ (κουρδικά: Artemêt Αρτεμέτ‎) είναι διαμέρισμα και μικρή πόλη στην Επαρχία Βαν στην Τουρκία. Βρίσκεται κοντά στην Λίμνη Βαν, σε απόσταση 18 χιλιομέτρων από την πόλη Βαν.
Ετυμολογία
Η σημερινή ονομασία της Εντρεμίτ προέρχεται από την αρμενική ονομασία Αρταμέτ, (Արտամետ) η οποία κυριολεκτικά σημαίνει «Κοντά στα Χωράφια» στα αρμενικά, καθώς βρίσκεται κοντά σε χωράφια με σταφύλια και μηλιές στην ακτογραμμή της Θεσπίτιδος, της σημερινής λίμνης Βαν. Η ελληνική ονομασία για το Εντρεμίτ είναι Αδραμύττιο, ενώ η αρχαία είναι Άδραμύττιον. Οι Έλληνες συνδέουν αυτήν την ονομασία με την αρχαία ελληνίδα θεά ονόματι Άρτεμις. Στην προχριστιανική εποχή υπήρχε ναός στην περιοχή αφιερωμένος στη αρμένισσα θεά Αναχίτ, η οποία μερικές φορές ταυτιζόταν με την Αρτέμιδα.
Παραπομπές
Κατηγορία:Ιστορία της Αρμενίας Κατηγορία:Πόλεις της Τουρκίας Κατηγορία:Κουρδικοί οικισμοί στην Τουρκία Κατηγορία:Δυτική Αρμενία
Αργινάση
Η αργινάση είναι ένζυμο που περιέχει μαγγάνιο και συμμετέχει στο τελικό στάδιο του κύκλου της ουρίας και καταλύει την αντίδραση αργινίνη + H2O → ορνιθίνη + ουρία. Με αυτόν τον τρόπο, η επικίνδυνη για τον οργανισμό αμμωνία μετατρέπεται σε ουρία.
Πηγές
Κατηγορία:Ένζυμα
Πάνω Κερύνεια
Τοποθεσία
Στα βορειοδυτικά συνορεύει με την Κάτω Κερύνεια, στα δυτικά με τον Τέμπλο, στα νότια με το Μπέλλα-Πάις και στα ανατολικά με τη Θέρμια και το Καράκουμι. Μέρος του βόρειου τμήματος της διοικητικής έκτασης είναι παραθαλάσσιο.
Παραπομπές
Κατηγορία:Συνοικίες Δήμου Κερύνειας
Αδαλβέρτος Μπάμπενμπεργκ της Αυστρίας
Ο Αδαλβέρτος ο νικηφόρος (γερμ. Adalbert der Siegreiche, π. 985 - 26 Μαΐου 1055), από τον Οίκο των Μπάμπενμπεργκ, ήταν μαργράβος της Αυστρίας (1081-1055).
Βιογραφία
Ήταν ο τρίτος γιος του Λεοπόλδου Α΄, μαργράβου της Αυστρίας, και της Ριχάρδης Σβάλαφελντγκαου.
Απεβίωσε το 1055 στο Μελκ.
Οικογένεια
Πρώτα νυμφεύτηκε την Γκλίσμοντ της Δυτικής Σαξονίας.
Έπειτα έκανε δεύτερο γάμο και νυμφεύτηκε την Φρότσα/Αδελαΐδα Ορσεόλο, αδελφή του Πέτρου της Ουγγαρίας, και είχε τέκνα:
Εξωτερικοί σύνδεσμοι
Κατηγορία:Οίκος των Μπάμπενμπεργκ Κατηγορία:Δούκες της Αυστρίας
Πανεπιστήμιο του Τζιλίν
Το Πανεπιστήμιο του Τζιλίν (συχνά συντομογραφία: JLU ή 吉大) είναι κορυφαίο εθνικό ερευνητικό πανεπιστήμιο που βρίσκεται στην πόλη Τσανγκτσούν της Κίνας. Είναι υπό την άμεση δικαιοδοσία του Υπουργείου Παιδείας της Κίνας. Το Πανεπιστήμιο του Τζιλίν κατατάσσεται σταθερά ως ένα από τα πιο διάσημα πανεπιστήμια της Κίνας. Τα ερευνητικά έργα του JLU στη μηχανική αυτοκινήτων, τη χημεία, την επιστήμη των υπολογιστών, την ηλεκτρική μηχανική και τη βιολογία αναγνωρίζονται διεθνώς. Το 2017, το πανεπιστήμιο υποστηρίζεται για την επίτευξη ακαδημαϊκού καθεστώτος «παγκόσμιας κλάσης» κατηγορίας Α στο πλαίσιο του Σχεδίου Πανεπιστημίου Διπλής Πρώτης Θέσης από την Κίνα. Απόφοιτος του JLU είναι η Αντιπρόεδρος της Λαϊκής Δημοκρατίας της Κίνας Liu Yandong.
Εξωτερικοί σύνδεσμοι
Κατηγορία:Τσανγκτσούν Κατηγορία:Πανεπιστήμια στην Κίνα
Κάτω Κερύνεια
Η Κάτω Κερύνεια είναι συνοικία του Δήμου Κερύνειας. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Κερύνειας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα ανατολικά και νότια συνορεύει με την Πάνω Κερύνεια και στα δυτικά με τον Τέμπλο. Το βόρειο τμήμα της διοικητικής της έκτασης είναι παραθαλάσσιο.
Παραπομπές
Κατηγορία:Συνοικίες Δήμου Κερύνειας
Αντρέ Μισέλ
Ο Αντρέ Μισέλ (γαλλικά: André Michel), (20 Φεβρουαρίου 1910 - 5 Ιουνίου 1989), ήταν Γάλλος σκηνοθέτης και σεναριογράφος του κινηματογράφου και σκηνοθέτησε 15 ταινίες μεταξύ 1947 και 1983.
Ο Μισέλ είναι ο πατέρας της συγγραφέως και πολιτικής ακτιβίστριας Νατάσα Μισέλ. Το 1962 ήταν μέλος της κριτικής επιτροπής του 12ου Φεστιβάλ Κινηματογράφου Βερολίνου.
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι σκηνοθέτες κινηματογράφου
Κάτω Βέργα Μεσσηνίας
Η Κάτω Βέργα Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 90 κατοίκων, σύμφωνα με την Απογραφή του 2011. Διοικητικά ανήκει στην κοινότητα Βέργας και υπάγεται στη Δημοτική Ενότητα Καλαμάτας, του Δήμου Καλαμάτας.
Τοποθεσία
Η Κάτω Βέργα βρίσκεται σε υψόμετρο 211 μέτρων, σε απόσταση 8 χιλιομέτρων από την Καλαμάτα και μέχρι το 1956, ονομαζόταν Κάτω Σέλιτσα.
Μάχη Βέργας
Στην Κάτω Βέργα, από τις 22 μέχρι τις 24 Ιουνίου 1826, έγινε η ιστορική Μάχη της Βέργας, που οι Μανιάτες οχυρωμένοι πίσω από το «Τείχος της Βέργας», νίκησαν τον Ιμπραήμ και η Μάνη παρέμεινε αδούλωτη.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Αηδόνι Πρέβεζας
Το Αηδόνι (επίσημη ονομασία Αηδόνιον) είναι οικισμός της τοπικής κοινότητας Αχερουσίας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
Γεωγραφία
Το Αηδόνι είναι πεδινός οικισμός στο βορειοδυτικό τμήμα του νομού Πρεβέζης. Βρίσκεται στον κάμπο του Αχέροντα, πάνω στην επαρχιακή οδό Καναλλακίου-Νεράιδας, σε μέσο σταθμικό υψόμετρο 70. Απέχει 49 χλμ. περίπου Β. ΒΔ,της Πρέβεζας (μέσω Καστροσυκιάς).
Ιστορικά στοιχεία
Το χωριό καταστράφηκε ολοκληρωτικά κατά τη διάρκεια της Κατοχής.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως Μπιρμπίλι (δηλ. «αηδόνι») και προσαρτήθηκε στην κοινότητα Γιαννουζίου του νομού Πρεβέζης. Το 1927 μετονομάστηκε σε Αηδόνι. Με το ΦΕΚ 244Α - 04/12/1997 αποσπάστηκε από την κοινότητα Αχερουσίας και προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας.
Εξωτερικοί σύνδεσμοι
Κατηγορία:Δήμος Πάργας Κατηγορία:Χωριά του νομού Πρέβεζας
Χελωνονιντζάκια (ταινία, 2014)
Τα Χελωνονιντζάκια (πρωτότυπος αγγλικός τίτλος: Teenage Mutant Ninja Turtles) είναι μια υπερηρωική ταινία του 2014 σε σκηνοθεσία από τον Τζόναθαν Λίμπεσμαν, από σενάριο των Τζος Άπλμπαουμ, Αντρέ Νέμετς, και Έβαν Ντόχετρι. Βασισμένο στην ομώνυμη ομάδα των κόμικς, είναι η πέμπτη κινηματογραφική ταινία Χελωνονιντζάκια, και πρωταγωνιστούν οι Μέγκαν Φοξ, Γουίλ Αρνέτ, Γουίλιαμ Φίχτνερ, Ντάνι Γούντμπερν, Άμπι Έλιοτ, Νόελ Φίσερ, Τζέρεμι Χάουαρντ, Πιτ Πλόζεκ και Άλαν Ρίτσον, με τις φωνές των Τζόνι Νόξβιλ και Τόνυ Σαλούμπ.
Η ταινία ανακοινώθηκε αφού ο συν-δημιουργός των Χελωνονιντζακιών Πίτερ Λερντ πούλησε τα δικαιώματα των χαρακτήρων στο Nickelodeon τον Οκτώβριο του 2009. Κυκλοφόρησε στις 8 Αυγούστου του 2014, από την Paramount Pictures. Παρά την αρνητική ανταπόκριση από τους κριτικούς, ήταν εισπρακτική επιτυχία, εισπράττοντας πάνω από $493 εκατομμύρια παγκοσμίως. Μία συνέχεια, Χελωνονιντζάκια II κυκλοφόρησε το 2014.
Εξωτερικοί σύνδεσμοι
Κατηγορία:Ταινίες του 2014 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες του Nickelodeon Κατηγορία:Ταινίες γυρισμένες στη Νέα Υόρκη Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες IMAX Κατηγορία:Χελωνονιντζάκια (ταινίες)
Δήμος Σόφιας
O δήμος Σόφιας (βουλγαρικά: Столична община, κυριολεκτικά: Μητροπολιτικός δήμος) είναι δήμος (όμπστινα) της μητροπολιτικής επαρχίας Σόφιας στη Δυτική Βουλγαρία. Οφείλει την ονομασία του στο διοικητικό του κέντρο - την πόλη της Σόφιας, η οποία είναι επίσης η πρωτεύουσα της μητροπολιτικής επαρχίας Σόφιας και της επαρχίας Σόφιας και πρωτεύουσα της Βουλγαρίας.
Ο Δήμος βρίσκεται κυρίως στον τομέα της Σόφιας, αλλά και στα πόδια και στα χαμηλότερα τμήματα των βουνών του Αίμου και Βίτοσα, Πλάνα, Λόζεν, Ρίλα. Φιλοξενεί 1.442.927 κατοίκους, από τους οποίους 1,26 εκατομμύρια ζουν στη Σόφια (από το 2016).
Αλεξανδρινή του Μεκλεμβούργου-Σβερίν
Η Αλεξανδρινή του Μεκλεμβούργου-Σβερίν (Alexandrine von Mecklenburg-Schwerin, 24 Δεκεμβρίου 1879 - 28 Δεκεμβρίου 1952) ήταν η σύζυγος του Χριστιανού Ι΄ της Δανίας.
Βιογραφία
Παντρεύτηκε τον πρίγκιπα Χριστιανό της Δανίας στις Κάννες στις 26 Απριλιου 1898. Το ζευγάρι μαζί απέκτησε δυο παιδιά:
Στις 20 Απριλίου 1947 ο Χριστιανός πεθαίνει και η Αλεξανδρινή γίνεται χήρα του κάνοντάς την, την πρώτη Χήρα Βασίλισσα της Δανίας να επιλέξει να μην χρησιμοποιήσει αυτόν τον τίτλο.
Εξωτερικοί σύνδεσμοι
Κατηγορία:Οίκος του Μεκλεμβούργου Κατηγορία:Οίκος του Γκλύξμπουργκ Κατηγορία:Βασίλισσες της Δανίας Κατηγορία:Βασιλομήτωρ Κατηγορία:Διάδοχοι της Δανίας Κατηγορία:Πριγκίπισσες της Δανίας
ΒΦΣΟ Ντιναμό
Η ΒΦΣΟ Ντιναμό (ρωσικά: БФСО Динамо) είναι λευκορωσική αθλητική κοινωνία με έδρα το Μινσκ. Λειτουργεί ως μη κερδοσκοπική οργάνωση.
Ιστορία
Η λευκορωσική κοινωνία φυσικής αγωγής «Ντιναμό» (Белорусское физкультурно-спортивное общество «Динамо») συστάθηκε το 1991, ως διάδοχος της αθλητικής κοινωνίας Ντιναμό στην επικράτεια της Λευκορωσίας.
Εξωτερικοί σύνδεσμοι
Κατηγορία:Αθλητικοί σύλλογοι Λευκορωσίας
Αλέξανδρος Κατσούλης
Ο Αλέξανδρος Κατσούλης (18.. - 1974) ήταν Έλληνας πολιτικός, ο οποίος υπηρέτησε ως βουλευτής και ως δήμαρχος στην Εύβοια.
Βιογραφία
Γεννήθηκε στην Κύμη. Άσκησε το επάγγελμα του φαρμακοποιού.
Εξελέγη βουλευτής Καρυστίας για πρώτη φορά το 1934 αντικαθιστώντας τον αποβιώσαντα (27 Αυγούστου) Νικόλαο Βογιατζή. Στη συνέχεια εξελέγη ξανά βουλευτής Ευβοίας με το Λαϊκό Κόμμα στις εκλογές του 1935. Αργότερα υπηρέτησε και ως δήμαρχος Κύμης.
Πέθανε στις 4 Απριλίου 1974.
Παραπομπές
Κατηγορία:Βουλευτές Ευβοίας Κατηγορία:Βουλευτές Καρυστίας Κατηγορία:Βουλευτές εκλεγμένοι με το Λαϊκό Κόμμα
Κατάλογος μελών Συμβουλίου Ασφαλείας Ηνωμένων Εθνών
Η ψηφοφορία για την εκλογή των μελών του Συμβουλίου Ασφαλείας των Ηνωμένων Εθνών διεξάγεται από τα πέντε μόνιμα μέλη του Συμβουλίου και τα 10 εκλεγμένα, μη μόνιμα. Πριν το 1966 τα εκλεγμένα μέλη ήταν 6 και στην ουσία τα μόνιμα μέλη έχουν αλλάξει από το 1945, με εξαίρεση την Κίνα. Η θητεία των εκλεγμένων μελών του Συμβουλίου είναι διετής και κάθε χρόνο γίνονται εκλογές για το ήμισυ των μελών. Προκειμένου να εξασφαλιστεί η γεωγραφική συνέχεια, οι έδρες κατανέμονται με συγκεκριμένο αριθμό για καθεμιά από τις πέντε γεωγραφικές ταξινομήσεις των Ηνωμένων Εθνών (ανά περιοχή).
Ομάδες περιοχών
Επιπρόσθετα, ένα από τα μη μόνιμα μέλη του Συμβουλίου είναι μια αραβική χώρα, εναλλάξ από Αφρική ή από την Ομάδα Ασίας-Ειρηνικού. Ο εν λόγω κανονισμός προστέθηκε το 1967 και άρχισε να εφαρμόζεται από το 1968.
Προηγούμενη και μελλοντική σύνθεση του Συμβουλίου Ασφαλείας
Από το 1946 ως το 1965, το Συμβούλιο Ασφαλείας περιελάμβανε 6 μη μόνιμα μέλη. Οι κατηγορίες ανά γεωγραφική περιοχή ήταν εκείνη την περίοδο: Υπήρχαν κάποιες εξαιρέσεις στην ομαδοποίηση: η Λιβερία κατέλαβε τη θέση μιας χώρας της Δυτικής Ευρώπης το 1961, η Ακτή Ελεφαντοστού πήρε την έδρα μιας χώρας της Κοινοπολιτείας το 1964–1965 και στην ομάδα της Ανατολικής Ευρώπης συμπεριελήφθησαν ασιατικές χώρες από το 1956.
Ως μέρος της πρότασης για διεύρυνση του Συμβουλίου, η Ομάδα των 4 (Βραζιλία, Γερμανία, Ιαπωνία και Ινδία) ζητούν μόνιμη εκπροσώπηση στο συμβούλιο. Η Ιταλία είναι αντίθετη σε αυτήν την διεύρυνση, μέσω της ομάδας Ενωμένοι για τη Συναίνεση.
Ανισότητα Κωσύ-Σβαρτς
Στα μαθηματικά, η ανισότητα Κωσύ-Σβαρτς (γνωστή και ως ανισότητα Κωσύ-Μπουνιακόφσκι-Σβαρτς) δίνει ότι σε οποιοδήποτε πραγματικό ή μιγαδικό διανυσματικό χώρο V και με εσωτερικό γινόμενο, για κάθε όπου, και  η απόλυτη τιμή του. Η ισότητα ισχύει αν και μόνο αν τα διανύσματα \mathbf{x} και \mathbf{y} είναι συγγραμικά.
Η ανισότητα ισχύει για κάθε συνάρτηση που ικανοποιεί τις συνθήκες του εσωτερικού γινομένου και επομένως δίνει ως πόρισμα πολλές ανισότητες. Για παράδειγμα, για V = \R^n και το ευκλείδειο εσωτερικό γινόμενο η ανισότητα Κωσύ-Σβαρτς δίνει ότι για κάθε και  ισχύει ότι
Διατύπωση
Μία συνάρτηση είναι εσωτερικό γινόμενο ενός διανυσματικού χώρου V με σώμα \mathbb{F} (για  ή ), αν ικανοποιεί τις εξής τρεις συνθήκες:
H ανισότητα Κωσύ-Σβαρτς δίνει ότι για κάθε όπου και  και ότι η ισότητα ισχύει αν και μόνο αν τα διανύσματα \mathbf{x} και \mathbf{y} είναι συγγραμικά, δηλαδή  για κάποιο.
Απόδειξη
Υπάρχουν πολλές αποδείξεις για αυτή την ανισότητα. Παρακάτω δίνεται μία απόδειξη που δουλεύει μόνο για πραγματικούς χώρους και μία που δουλεύει για κάθε διανυσματικό χώρο με εσωτερικό γινόμενο.
Απόδειξη για πραγματικούς χώρους
Έστω. Θεωρούμε το διάνυσμα για τυχόν. Από τις ιδιότητες του εσωτερικού γινομένου Επεκτείνοντας το αριστερό μέλος χρησιμοποιώντας τις ιδιότητες του εσωτερικού γινομένου Όταν (δηλαδή όταν ) τo δεξί μέλος είναι ένα τριώνυμο του \lambda και για να είναι πάντα μη-αρνητικό πρέπει να έχει διακρίνουσα. Επομένως, Αναδιατάσσοντας και παίρνοντας την τετραγωνική ρίζα και στα δύο μέλη, που είναι η ζητούμενη ανισότητα. Επομένως, μένει να ελέγξουμε την περίπτωση, η οποία προκύπτει άμεσα καθώς και τα δύο μέλη της ανισότητας είναι μηδέν.
Γενική απόδειξη
Ξεκινάμε με την παρατήρηση ότι για κάθετα διανύσματα, δηλαδή με , ισχύει ότι Τώρα θα αποδείξουμε την ανισότητα Κωσύ-Σβαρτς για κάθε. Αν, τότε και τα δύο μέλη της ανισότητας είναι μηδέν, επομένως ισχύει άμεσα. Διαφορετικά, θεωρούμε το διάνυσμα Αυτό το διάνυσμα είναι κάθετο στο \mathbf{y}, καθώς Επομένως, Αναδιατάσσοντας, λαμβάνουμε την ζητούμενη ανισότητα Επίσης, η ισότητα από την ισχύει αν και μόνο αν,  δηλαδή ανν δηλαδή ανν τα διανύσματα είναι συγγραμικά.
Τριγωνική ανισότητα
Η ανισότητα Κωσύ-Σβαρτς μπορεί να χρησιμοποιηθεί ώστε να αποδείξει την τριγωνική ανισότητα σε χώρους με εσωτερικό γινόμενο. Θεωρούμε, τότε όπου χρησιμοποιήσαμε ότι για κάθε μιγαδικό αριθμό το πραγματικό του μέρος είναι μικρότερο από την απόλυτη τιμή του,. Χρησιμοποιώντας την ανισότητα Κωσύ-Σβαρτς, Παίρνοντας την τετραγωνική ρίζα και στα δύο μέλη, καθώς είναι μη-αρνητικά, λαμβάνουμε
Ευκλείδειος χώρος
Για το ευκλείδειο εσωτερικό γινόμενο η ανισότητα Κωσύ-Σβαρτς δίνει ότι για κάθε και  ισχύει ότι
Ανισότητα με ολοκληρώματα
Για το εσωτερικό γινόμενο δύο συναρτήσεων f, g που είναι ολοκληρώσιμες στο [a, b] που ορίζεται ως η ανισότητα Κωσύ-Σβαρτς δίνει ότι Η ανισότητα αυτή αναφέρεται ως ανισότητα Μπουνιακοφκι-Σβαρτς.
Ανισότητα αριθμητικού-γεωμετρικού μέσου
Η ανισότητα αριθμητικού-γεωμετρικού μέσου που λέει ότι για κάθε μπορεί να αποδειχθεί με την χρήση της ανισότητας Κωσύ-Σβρατς.
Θεωρία πιθανοτήτων
Στην θεωρία πιθανοτήτων, για δύο τυχαίες μεταβλητές X, Y, η ανισότητα Κωσύ-Σβαρτς δίνει ότι με την ισότητα να ισχύει αν για κάποια a, b \in \R.
Εφαρμόζοντας την ανισότητα αυτή στις τυχαίες μεταβλητές και, λαμβάνουμε ότι ο συντελεστής συσχέτισης ικανοποιεί καθώς
Γεωμετρία
Στον Ευκλείδειο χώρο \R^2, για δύο διανύσματα και \theta την γωνία μεταξύ των δύο διανυσμάτων, ισχύει ότι
Σε n \geq 3 η γωνία δύο μη μηδενικών διανυσμάτων ορίζεται από τον παραπάνω τύπο. Δηλαδή η γωνία \theta μεταξύ του και  ορίζεται ως Για να έχει νόημα αυτός ο ορισμός, πρέπει το οποίο προκύπτει από την ανισότητα Κωσύ-Σβαρτς.
Ιστορία
Η ανισότητα για το \R^n και το ευκλείδειο εσωτερικό γινόμενο εμφανίζεται σε εργασία του Ωγκυστέν-Λουί Κωσύ. Η ανισότητα για τα ολοκληρώματα εμφανίζεται με την μοντέρνα της μορφή σε εργασία του Μπουνιακόφσκι. Η ανισότητα για δύο ολοκληρώματα εμφανίζεται σε εργασία του Χέρμαν Σβαρτς και κάνει χρήση της απόδειξης που γενικεύεται για κάθε πραγματικό διανυσματικό χώρο με εσωτερικό γινόμενο. Διάφορες εργασίες κοιτάνε την ιστορία αυτής της ανισότητας και μελετούν τις γενικεύσεις της.
Παραπομπές
Κατηγορία:Ανισότητες
Live at the Rainbow '74
Live at the Rainbow '74 είναι ο τίτλος του διπλού ζωντανά ηχογραφημένου άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 8 Σεπτεμβρίου του 2014 μέσω της δισκογραφικής εταιρείας "Virgin EMI" στην Ευρώπη και της "Hollywood" στη Βόρεια Αμερική.
Οι ηχογραφήσεις του άλμπουμ προέρχονται από την εμφάνιση του συγκροτήματος στο "Rainbow Theatre" του Λονδίνου στις 31 Μαρτίου 1974 κατά τη διάρκεια της περιοδείας Queen II Tour, όπως και από τις συναυλίες τους στις 19 και 20 Νοεμβρίου του ίδιου έτους, στον ίδιο χώρο, κατά την περιοδεία για τον δίσκο "Sheer Heart Attack".
Οι βιντεοσκοπήσεις προβάλονταν στους κινηματογράφους με τίτλο "Live at the Rainbow" κατά τη δεκαετία του '70, πριν από πιο μακροσκελείς μουσικές ταινίες των Led Zeppelin ή των Pink Floyd, όπως και πριν την ταινία "Jaws 2" στις βρετανικές αίθουσες.
Το άλμπουμ σκαρφάλωσε στο Top-10 στην Ολλανδία και τη Γερμανία, όπως και το # 11 στην πατρίδα του συγκροτήματος.
Θέσεις τσαρτ
Live at the Rainbow '74 (άλμπουμ)
Επίσημη κυκλοφορία: 8 Σεπτεμβρίου 2014
Οι μουσικοί των Queen
Οι μουσικοί οι οποίοι ηχογράφησαν το "Live at the Rainbow '74" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 2014
Handymax
Λόγω του μικρού μεγέθους αυτών των φορτηγών πλοίων, έχουν την ικανότητα να προσεγγίζουν μικρά λιμάνια στα οποία υπάρχουν περιορισμοί στο  μήκος και στο βύθισμα.
Χαρακτηριστικά πλοίου
Ένα πλοίο handymax είναι συνήθως 150-200 μέτρα (492-656 πόδια) σε μήκος, αν και ορισμένοι τερματικοί σταθμοί έχουν περιορισμους σε χύδην φορτία, όπως αυτοί στην Ιαπωνία, που σημαίνει ότι πολλά πλοία  Handymax είναι  μόλις κάτω από 190 μέτρα (623 πόδια) σε συνολικό μήκος.
Τα σύγχρονα πλοία τύπου Handymax είναι τυπικά 52.000 58.000 DWT σε μέγεθος και διαθέτουν πέντε αμπάρια και τέσσερις γερανούς για φορτίο περίπου 30 τόνων, καθιστώντας ευκολότερη τη χρήση τους σε λιμένες με περιορισμένη υποδομή. Η μέση ταχύτητα εξαρτάται από το μέγεθος και την ηλικία του πλοίου.
Τιμές ναυπηγήσης
Το κόστος κατασκευής ενός handymax καθοδηγείται από τους νόμους της προσφοράς και της ζήτησης. Στις αρχές του 2007, το κόστος κατασκευής ενός handymax ήταν περίπου 20 εκατ δολ. Καθώς η παγκόσμια οικονομία σημείωσε άνοδο, το κόστος διπλασιάστηκε σε πάνω από 40 εκ δολ, καθώς η ζήτηση για πλοία όλων των μεγεθών υπερέβαινε τη διαθέσιμη χωρητικότητα ναυπηγείων.
Μετά την παγκόσμια οικονομική κρίση το 2009, το κόστος έπεσε πίσω στα 20 εκατομμύρια δολάρια. Από το 2018, η μέση τιμή ήταν 23 εκατομμύρια δολ.
Παραπομπές
Κατηγορία:Φορτηγά πλοία
Γκουρού Ανγκάντ
Ο Γκουρού Ανγκάντ ήταν ο δεύτερος από τους δέκα Σιχ-Γκουρού. Καταγόταν από ινδουιστική οικογένεια και γεννήθηκε σε ένα χωριό του Χαρικέ (σημερινό Σαράι Νάγκα, κοντά στο Μουκτσάρ) στη βορειοδυτική Ινδική υποήπειρο, παίρνοντας το όνομα Λίχνα. Ο Μπάι Λίχνα μεγάλωσε σε μια οικογένεια Τρεχάν, η οποία κατέχει υψηλή θέση στην κοινωνική τάξη της κάστας Χάτρι. Ο πατέρας του ήταν μικρο-έμπορος, ενώ ο ίδιος εργάστηκε ως πουτζάρι (ιερέας) και θρησκευτικός δάσκαλος με επίκεντρο τη θεά Ντούργκα. Όταν συνάντησε τον Γκουρού Νάνακ Ντεβ, τον ιδρυτή του Σιχισμού, έγινε και ο ίδιος Σιχ. Υπηρέτησε τον Γκουρού Νάνακ Ντεβ και δούλεψε μαζί του για πολλά χρόνια. Ο Γκουρού Νάνακ Ντεβ έδωσε στον Μπάι Λίχνα το όνομα Ανγκάντ («δικό μου μέλος/άκρο») και τον επέλεξε ως τον δεύτερο Σιχ-Γκουρού, αντί κάποιου από τους γιους του.
Βιογραφία
Ο Γκουρού Ανγκάντ γεννήθηκε από Ινδουιστές γονείς οι οποίοι ζούσαν στο βορειοδυτικό τμήμα της Ινδικής υποηπείρου, τη σημερινή περιοχή του Παντζάμπ, και οι οποίοι του έδωσαν το όνομα Λίχνα. Ήταν ο γιος ενός μικρού αλλά επιτυχημένου εμπόρου με το όνομα Περού Μαλ. Όπως όλοι οι Σιχ-Γκουρού, ο Λίχνα προερχόταν από κάστα Χάτρι.
Τον Ιανουάριο του 1520 και στην ηλικία των 16 ετών, παντρεύτηκε ένα Χάτρι κορίτσι με το όνομα Μάτα Χίβι. Μαζί απέκτησαν δύο γιους (Ντάσου και Ντάτου) και μία - ή δύο σύμφωνα με κάποιες πηγές - κόρες (Αμρό και Ανόχι). Ολόκληρη η οικογένεια του πατέρα του εγκατέλειψε το χωριό τους εξαιτίας του φόβου εισβολής των στρατευμάτων του κατακτητή Μπαμπούρ. Έπειτα από αυτό, η οικογένεια εγκαταστάθηκε στο Χαντούρ Σαχίμπ, ένα χωριό δίπλα στον ποταμό Ύφαση, κοντά στη σημερινή πόλη Ταρν Ταράν.
Πριν γίνει Σιχ και αλλάξει το όνομά του σε Ανγκάντ, ο Λίχνα ήταν θρησκευτικός δάσκαλος και ιερέας, ο οποίος πραγματοποιούσε λειτουργίες που είχαν ως επίκεντρο τη θεά Ντούργκα (ανώτερη θεά του Σακτισμού και της παράδοσης του Ινδουισμού). Προς το τέλος της δεύτερης δεκαετίας της ζωής του, ο Μπάι Λίχνα αναζήτησε τον Γκουρού Νάνακ Ντεβ, έγινε μαθητής του και επέδειξε βαθιά και πιστή υπηρεσία σε αυτόν για έξι με εφτά χρόνια στο Καρταρπούρ.
Επιλογή ως διάδοχος
Υπάρχουν αρκετές ιστορίες στην παράδοση των Σιχ που περιγράφουν τους λόγους που ο Γκουρού Νάνακ Ντεβ επέλεξε τον Μπάι Λίχνα ως διάδοχό του αντί κάποιον από τους γιους του. Μία από αυτές τις ιστορίες μιλάει για μια κανάτα που έπεσε στη λάσπη και ο Γκουρού Νάνακ Ντεβ ζήτησε από τους γιους του να τη σηκώσουν. Οι γιοι του αρνήθηκαν να το κάνουν επειδή θα λερώνονταν ή επειδή θεώρησαν την πράξη ταπεινωτική. Τότε, ζήτησε από τον Μπάι Λίχνα να το κάνει, ο οποίος τη σήκωσε, την έπλυνε και την έφερε πίσω στον Γκουρού Νάνακ Ντεβ γεμάτη καθαρό νερό. Ο Γκουρού Νάνακ Ντεβ τον άγγιξε, τον μετονόμασε σε Ανγκάντ (από το Ανγκ, μέλος του σώματος) και τον έχρισε διάδοχό του (δεύτερο Νάνακ) στις 13 Ιουνίου 1539.
Μετά τον θάνατο του Γκουρού Νάνακ Ντεβ στις 22 Σεπτεμβρίου 1539, ο Γκουρού Ανγκάντ έφυγε από το Καρταρπούρ για το χωριό Χαντούρ Σαχίμπ. Αυτή η μετακίνηση μπορεί να προτάθηκε από τον ίδιο τον Γκουρού Νάνακ Ντεβ, καθώς η διαδοχή του Ανγκάντ στη θέση του Γκουρού αμφισβητήθηκε και η ηγεσία διεκδικήθηκε από τους δύο γιους του Γκουρού Νάνακ Ντεβ, Σρι Τσαντ και Λαχίμι Ντας. Μετά τη διαδοχή, κάποια στιγμή, κι ενώ οι γιοι του Γκουρού Νάνακ Ντεβ διεκδικούσαν τη θέση ως διάδοχοί του, πολύ λίγοι Σιχ αποδέχονταν τον Γκουρού Ανγκάντ ως ηγέτη τους. Ο Γκουρού Ανγκάντ επικεντρώθηκε στις διδασκαλίες του Γκουρού Νάνακ Ντεβ και την οικοδόμηση της κοινότητας μέσω φιλανθρωπικών ενεργειών όπως η λάνγκαρ (προσφορά ενός δωρεάν γεύματος σε όλους τους επισκέπτες ανεξαιρέτως θρησκείας, κάστας, φύλου, οικονομικής κατάστασης ή εθνικότητας).
Σχέση με τη Μογγολική Αυτοκρατορία
Ο δεύτερος Αυτοκράτορας των Μουγκάλ, Χουμαγιούν, επισκέφτηκε τον Γκουρού Ανγκάντ το 1540 περίπου, μετά την ήττα του στη Μάχη του Κανάτζ και συνεπώς την απώλεια του θρόνου από τον Σιρ Σαν Σούρι. Σύμφωνα με τις αγιογραφίες των Σιχ, όταν ο Χουμαγιούν έφτασε στον ιερό ναό Μαλ Αχάρα Σαχίμπ στο Χαντούρ Σαχίμπ, ο Γκουρού Ανγκάντ καθόταν και άκουγε ύμνους της αδελφότητας των Σιχ. Το γεγονός πως ο Γκουρού Ανγκάντ δε χαιρέτησε αμέσως τον Αυτοκράτορα τον εξόργισε και του επιτέθηκε, αλλά ο Γκουρού του υπενθύμισε πως τη στιγμή που χρειαζόταν να πολεμήσει για να μην χάσει τον θρόνο το έβαλε στα πόδια και δεν πολέμησε, και τώρα ήθελε να επιτεθεί σε κάποιον που προσευχόταν. Στις καταγραφές των Σιχ, οι οποίες γράφτηκαν περισσότερο από έναν αιώνα μετά το συμβάν, λέγεται πως ο Γκουρού Ανγκάντ ευλόγησε τον αυτοκράτορα και τον διαβεβαίωσε πως κάποια μέρα θα επανακτήσει τον θρόνο.
Θάνατος και διάδοχος
Πριν τον θάνατό του, ο Γκουρού Ανγκάντ, ακολουθώντας το παράδειγμα του Γκουρού Νάνακ Ντεβ, όρισε τον Γκουρού Αμάρ Ντας ως διάδοχό του (Τρίτος Νάνακ). Πριν προσηλυτιστεί στον Σιχισμό, ο Αμάρ Ντας ήταν πιστός Ινδουιστής και φημολογείται πως είχε πάει σε είκοσι προσκυνήματα στα Ιμαλάια, στην αρχαία πόλη Χαριντβάρ στον ποταμό Γάγγη. Το 1539 περίπου, σε ένα από αυτά τα προσκυνήματα, συνάντησε έναν ινδουιστή μοναχό ο οποίος τον ρώτησε γιατί δεν έχει έναν γκουρού (πνευματικό δάσκαλο) κι έτσι, ο Αμάρ Ντας αποφάσισε να αποκτήσει έναν. Κατά την επιστροφή του, άκουσε την Μπίμπι Άμρο, την κόρη του Γκουρού Ανγκάντ, να τραγουδά έναν ύμνο του Γκουρού Νάνακ. Ο Αμάρ Ντας έμαθε από εκείνην για τον Γκουρού Ανγκάντ και με τη βοήθειά της τον συνάντησε το 1539, αποφασίζοντας να τον κάνει πνευματικό του δάσκαλο, παρά το ότι ο Γκουρού Ανγκάντ ήταν πολύ νεαρότερος από τον ίδιο.
Ο Αμάρ Ντας επέδειξε απαράμιλλη αφοσίωση και υπηρεσία στον Γκουρού Ανγκάντ. Η παράδοση των Σιχ λέει πως ξυπνούσε τις πολύ πρωινές ώρες για να φέρει νερό για το μπάνιο του Γκουρού Ανγκάντ, να καθαρίσει και να μαγειρέψει για τους εθελοντές, όπως επίσης το ότι αφιέρωνε αρκετή ώρα για διαλογισμό και προσευχή, τόσο το πρωί όσο και το βράδυ. Το 1552, ο Γκουρού Ανγκάντ έχρισε διάδοχό του, αντί του επιζώντος γιου του, τον Αμάρ Ντας. Ο Γκουρού Ανγκάντ πέθανε στις 29 Μαρτίου 1552.
Γκουρμούχι
Στην παράδοση των Σιχ, ο Γκουρού Ανγκάντ πιστώνεται με τη γραφή γκουρμούχι, η οποία σήμερα θεωρείται η πρότυπη γραφή για τη γλώσσα Παντζάμπι στην Ινδία, σε αντίθεση με τη γλώσσα Παντζάμπι στο Πακιστάν όπου χρησιμοποιείται ως πρότυπο η αραβική γραφή Ναστάλιγκ. Η αυθεντική αγία γραφή των Σιχ και το μεγαλύτερο μέρος της ιστορικής Σιχ λογοτεχνίας, έχουν γραφτεί σε γκουρμούχι.
Το γραφικό σύστημα του Γκουρού Ανγκάντ τροποποίησε τις Ινδο-Ευρωπαϊκές γραφές που προϋπήρχαν στα βόρεια μέρη της Ινδικής υποηπείρου. Ωστόσο, η γραφή μπορεί να βρισκόταν ήδη σε ανάπτυξη πριν από τον Γκουρού Ανγκάντ, μιας και υπάρχουν στοιχεία πως τουλάχιστον ένας ύμνος γράφτηκε από τον Γκουρού Νάνακ Ντεβ σε αυτή τη μορφή, κάτι το οποίο, όπως δηλώνουν οι Κόουλ και Σαμπχί, αποδεικνύει πως το αλφάβητο υπήρχε ήδη.
Ο Γκουρού Ανγκάντ ξεκίνησε επίσης την παράδοση Μαλ Αχάρα (πάλη), κατά την οποία διεξάγονταν φυσικές και πνευματικές ασκήσεις. Έγραψε επίσης 62 ή 63 Σαλόκ (συνθέσεις), οι οποίες συνιστούν περίπου το 1% του Γκουρού Γκραντ Σαχίμπ, της βασικής αγίας γραφής του Σιχισμού.
Λάνγκαρ και κοινωνική εργασία
Ο Γκουρού Ανγκάντ είναι αξιοσημείωτος για τη συστηματοποίηση του θεσμού λάνγκαρ σε όλους τους ναούς Σιχ (γκουντβάρας), όπου οι επισκέπτες, από όπου κι αν προέρχονται, μπορούν να έχουν ένα δωρεάν απλό γεύμα στον κοινόχρηστο χώρο του γκουντβάρα. Έθεσε επίσης κανόνες και εκπαιδευτικές μεθόδους για τους εθελοντές (σεβάνταρς) που βοηθούσαν στην κουζίνα, δίνοντας έμφαση στο να αντιμετωπίζεται ως ένας χώρος ξεκούρασης και καταφυγίου, καθώς και το να είναι πάντοτε ευγενικοί και φιλόξενοι απέναντι στους επισκέπτες.
Ο Γκουρού Ανγκάντ επισκέφτηκε άλλα μέρη και κέντρα τα οποία καθιερώθηκαν από τον Γκουρού Νάνακ Ντεβ ως μέρη κηρυγμάτων του Σιχισμού. Καθιέρωσε επίσης νέα κέντρα, δυναμώνοντας με αυτό τον τρόπο τη βάση της θρησκείας.
Μαλ Αχάρα
Με τον ίδιο να είναι θαμώνας πάλης, ο Γκουρού Ανγκάντ ξεκίνησε το σύστημα Μαλ Αχάρα (αρένα πάλης), στο οποίο διδάσκονταν φυσικές ασκήσεις, πολεμικές τέχνες και πάλη, καθώς επίσης και διάφορα θέματα υγείας όπως το πώς να μένει κάποιος μακριά από τον καπνό και άλλες τοξικές ουσίες. Έδινε έμφαση στο να διατηρείται το σώμα υγιές και στην καθημερινή άσκηση. Ίδρυσε πολλές τέτοιες Μαλ Αχάρας σε πολλά χωριά, συμπεριλαμβανομένων και μερικών στο Χαντούρ. Τυπικά, οι δραστηριότητες λάμβαναν χώρα μετά τις καθημερινές προσευχές και πέραν των βασικών, περιελάμβαναν επίσης παιχνίδια και ελαφρά πάλη.
Εξωτερικοί σύνδεσμοι
Ανγκάντ
Αηδονιά Πρέβεζας
Η Αηδονιά είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
Γεωγραφία
Η Αηδονιά είναι ορεινό χωριό στο δυτικό τμήμα του νομού Πρεβέζης. Βρίσκεται νότια του κάμπου του Αχέροντα, δυτικά της επαρχιακής οδού Αρχαγγέλου-Νεράιδας, σε μέσο σταθμικό υψόμετρο 440. Απέχει 43 χλμ. περίπου Β. ΒΔ. της Πρέβεζας (39 χλμ. μέσω Καστροσυκιάς και Χειμαδιού). Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 9,604 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως Φθίνα και ορίστηκε έδρα της κοινότητας Φθίνας του νομού Πρεβέζης. Το 1927 μετονομάστηκε σε Αηδονιά. Το 1996 αποσπάστηκε από την κοινότητα Φθίνας και προσαρτήθηκε στον δήμο Ορεινού. Με το ΦΕΚ 244Α - 04/12/1997 αποσπάστηκε από τον δήμο Ορεινού και προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας.
Εξωτερικοί σύνδεσμοι
Κατηγορία:Δήμος Πάργας Κατηγορία:Χωριά του νομού Πρέβεζας
Βόλοστ
Το βόλοστ (ρωσικά: волость) ήταν μια παραδοσιακή διοικητική υποδιαίρεση στην Ανατολική Ευρώπη. Στην παλιότερη ιστορία των Πρώιμων Σλάβων, το βόλοστ ήταν η ονομασία της επικράτειας που κυβερνούσε ο κνιάζ, είτε ως απόλυτος κυβερνήτης είτε με διαφορετικό βαθμό αυτονομίας από τον βέλικι κνιάζ. Ξεκινώντας από τα τέλη του 14ου αιώνα, το βολόστ ήταν μια μονάδα διοικητικής διαίρεσης στο Μεγάλο Δουκάτο της Λιθουανίας, στην Πολωνία, στη Μοσχοβία, στις χώρες της σύγχρονης Λετονίας και της Ουκρανίας. Περίπου από τον 16ο αιώνα ήταν μέρος επαρχιακών περιοχών, οι οποίες ονομάζονταν ουγέστ στη Μοσχοβία και στη μεταγενέστερη Ρωσική Αυτοκρατορία. Κάθε ουγέστ εμπεριείχε αρκετά βολόστ που ήταν υποταγμένα στην πόλη ουγέστ.
Μετά την κατάργηση της ρωσικής δουλοπαροικίας το 1861, το βόλοστ έγινε μονάδα τοπικής αυτοδιοίκησης του αγρότη. Αρκετά μιρ ανοίκαν σε κάθε βόλοστ, το οποίο διέθετε συνέλευση αποτελούμενη από εκλεγμένους αντιπροσώπους των μιρ. Από αυτούς εκλεγόταν ένας γέροντας (σταρσινά) και ένα δικαστήριο (βολόστνοϊ σουντ). Ωστόσο, η αυτοδιοίκηση των μιρ και των βόλοστ μετριάστηκε από την εξουσία των αστυνομικών επιτροπών (στανοβόι) και από τη γενική εξουσία ελέγχου που δόθηκε στις διορισμένες «περιφερειακές επιτροπές για τις υποθέσεις των αγροτών».
Τα βόλοστ καταργήθηκαν από τη σοβιετική διοικητική μεταρρύθμιση του 1923-1929. Τα ραγιόν μπορεί να ονομάζονται γενικά ένα σύγχρονο ισοδύναμο τόσο των βόλοστ όσο και των ουγέστ. Στη σύγχρονη Ρωσία, η υποδιαίρεση σε βόλοστ χρησιμοποιείται στη Δημοκρατία της Καρελίας, όπου τα βόλοστ έχουν το ίδιο καθεστώς με τα ραγιόν και στις περιφέρειες του Λένινγκραντ, του Πσκόφ, της Σαμάρα και της Τούλα, όπου τα βολόστ θεωρούνται υποδιαιρέσεις των ραγιόν και έχουν το ίδιο καθεστώς με τα σελσοβιέτ σε άλλα ρωσικά ομοσπονδιακά υποκείμενα.
Παραπομπές
Κατηγορία:Μορφές διοικητικής διαίρεσης
Διεθνής αναγνώριση του Νότιου Σουδάν
Στις 9 Ιουλίου 2011, το Νότιο Σουδάν αποσπάστηκε από το Σουδάν και έγινε ανεξάρτητη χώρα.
Διεθνής αναγνώριση του Νότιου Σουδάν
Το Σουδάν ήταν η πρώτη χώρα που αναγνώρισε την ανεξαρτησία του Νότιου Σουδάν, στις 8 Ιουλίου 2011. Περισσότερες από 25 χώρες είχαν αναγνωρίσει το Νότιο Σουδάν την ημέρα που ανακηρύχθηκε ανεξάρτητο, στις 9 Ιουλίου 2011, ανάμεσα στις οποίες όλες οι χώρες που είναι μόνιμα μέλη του Συμβουλίου Ασφαλείας των Ηνωμένων Εθνών.
Αναφέρονται παρακάτω μερικά από τα πρώτα κράτη που αναγνώρισαν το Νότιο Σουδάν. Ο πλήρης αλλά συνοπτικός κατάλογος των χωρών που αναγνωρίζουν το Νότιο Σουδάν βρίσκεται στο κάτω μέρος της σελίδας.
Παραπομπές
Κατηγορία:Νότιο Σουδάν
Chronology of diplomatic recognitions and relations of South Sudan
Βαγγέλης Λιάκος
Ο Ευάγγελος Λιάκος (γενν. 11 Φεβρουαρίου 1989) είναι Έλληνας, μηχανολόγος μηχανικός, πολιτικός και βουλευτής της Νέας Δημοκρατίας.
Βιογραφικά στοιχεία
Γεννήθηκε στις 11 Φεβρουαρίου 1989 στην Αθήνα, μεγάλωσε και κατοικεί στον Ασπρόπυργο Αττικής. Σπούδασε στο Εθνικό Μετσόβιο Πολυτεχνείο, απ' όπου απέκτησε το δίπλωμα του Μηχανολόγου Μηχανικού με ειδίκευση στην Οργάνωση Παραγωγής και Διοίκηση Επιχειρήσεων. Είναι κάτοχος μεταπτυχιακού τίτλου σπουδών από το Οικονομικό Πανεπιστήμιο Αθηνών στα Εφαρμοσμένα Οικονομικά και Χρηματοοικονομικά. Έχει εργαστεί στον ιδιωτικό τομέα, ως σύμβουλος επιχειρήσεων, ενώ διατηρεί το δικό του Τεχνικό Γραφείο στον Ασπρόπυργο.
Πολιτική σταδιοδρομία
Κατά τη διάρκεια των φοιτητικών του χρόνων ασχολήθηκε ενεργά με τη ΔΑΠ-ΝΔΦΚ. Το 2016 ίδρυσε την Πολιτική Ακαδημία της ΟΝΝΕΔ, στην οποία διατέλεσε και διευθυντής. Το 2015 συμμετείχε στις εθνικές εκλογές, ως υποψήφιος βουλευτής Νέας Δημοκρατίας, στην Περιφέρεια Αττικής. Σε ηλικία 29 ετών, εξελέγη βουλευτής Β΄ Δυτικής Αττικής με τη Νέα Δημοκρατία στις εκλογές του 2019, όντας το νεότερο μέλος αυτής της σύνθεσης του Ελληνικού Κοινοβουλίου Στις 18 Ιουλίου 2019 εξελέγη γραμματέας της Βουλής.
Εξωτερικοί σύνδεσμοι
Κατηγορία:Απόφοιτοι Εθνικού Μετσόβιου Πολυτεχνείου Κατηγορία:Βουλευτές Β' Δυτικής Αττικής Κατηγορία:Βουλευτές εκλεγμένοι με τη Νέα Δημοκρατία
Χακ ε Σακ
δεξιά|μικρογραφία| Το Χακ ε Σακ πήρε το όνομά του από τον [[Σακίλ Ο'Νιλ|Σακίλ Ο' Νιλ]] Το Χακ ε Σακ είναι μία αμυντική στρατηγική καλαθοσφαίρισης που χρησιμοποιείται στο ΝΒΑ που περιλαμβάνει τη διάπραξη σκοπίμων φάουλ (αρχικά μία στρατηγική διαχείρισης χρόνου ) με σκοπό τη μείωση του σκορ των αντιπάλων. Η στρατηγική προσαρμόστηκε αρχικά από τον προπονητή των Ντάλας Μάβερικς, Ντον Νέλσον, ο οποίος οδήγησε τους παίκτες του να διαπράξουν προσωπικά φάουλ καθ' όλη τη διάρκεια του αγώνα έναντι επιλεγμένων αντιπάλων που εκτέλεσαν άσχημα τις ελεύθερες βολές.
Όνομα
Ο όρος επινοήθηκε όταν ο Ο' Νιλ έπαιζε στο LSU και κατά τη διάρκεια της θητείας του στο NBA με τους Ορλάντο Μάτζικ. Εκείνη την περίοδο, ο όρος αναφερόταν απλώς στο να παίζεις ιδιαίτερα φυσική άμυνα απέναντι στον Ο'Νιλ. Μερικές φορές οι ομάδες αμύνονταν αυτόν σκουντώντας, χτυπώντας ή σπρώχνοντάς τον αφού έπαιρνε τη μπάλα για να του στερήσουν ένα εύκολο λέι απ ή κάρφωμα. Λόγω της κακής ευστοχίας του Ο'Νιλ στις ελεύθερες βολές, οι ομάδες δεν φοβούνταν τις συνέπειες της διάπραξης προσωπικών φάουλ. Ωστόσο, μόλις η στρατηγική του Νέλσον για φάουλ εκτός μπάλας επικράτησε, ο όρος Χακ ε Σακ εφαρμόστηκε σε αυτή τη νέα τακτική και η αρχική χρήση ξεχάστηκε σε μεγάλο βαθμό.
Το όνομα μερικές φορές τροποποιείται για να αντικατοπτρίζει τον παίκτη που έχει υποστεί φάουλ, για παράδειγμα Χακ ε Χάουαρντ όταν χρησιμοποιείται έναντι του Ντουάι Χάουαρντ, ή Χακ ε Ντι Τζέι για τον Ντέάντρ Τζόρνταν. ή Χακ ε μπεν για τον Μπεν Σίμονς.
Στρατηγική επαναλαμβανόμενων σκοπίμων φάουλ
Από τη στιγμή που η ομάδα που εκτελεί φάουλ συμπληρώσει τα ομαδικά φάουλ, η ομάδα που έχει κερδίσει φάουλ εκτελεί ελεύθερες βολές. Ο τυπικός παίκτης του ΝΒΑ πραγματοποιεί αρκετά υψηλό ποσοστό των ελευθέρων βολών του, ώστε, με την πάροδο του χρόνου, οι κατοχές των αντιπάλων που τελειώνουν με ελεύθερες βολές θα αποφέρουν περισσότερους πόντους από τις κατοχές στις οποίες οι αντίπαλοι προσπαθούν να πετύχουν καλάθι. Ακόμη και οι ομάδες με το υψηλότερο σκορ στο ΝΒΑ έχουν κατά μέσο όρο μόνο 1,1 πόντους ανά κατοχή. Δίνοντας σε μία τέτοια ομάδα δύο ελεύθερες βολές σε κάθε κατοχή, οι χειρότερες ομάδες με τις λιγότερες ελεύθερες βολές εκτελούν περίπου το 70% των ελευθέρων βολών τους και θα σημειώνουν 1,4 πόντους ανά κατοχή. Ούτως, το σκόπιμο φάουλ τείνει να μην μειώνει το σκορ του αντιπάλου.
Ωστόσο, τα φάουλ σταματούν το ρολόι του αγώνα. Αν μία ομάδα βρίσκεται πίσω στο σκορ και ο χρόνος τελειώνει, το σκόπιμο φάουλ μπορεί να είναι η μόνη ελπίδα. Στο κανονικό παιχνίδι, οι αντίπαλοι θα καθυστερήσουν και θα εξαντλήσουν το χρόνο, ακόμη και σε βάρος της αποτυχίας να σκοράρουν, στο βαθμό που το επιτρέπει το ρολόι των βολών. Η ομάδα που βρίσκεται πίσω στο σκορ εκτελεί σκόπιμα φάουλ για να τερματίσει την κατοχή των αντιπάλων το συντομότερο δυνατό, αφήνοντας περισσότερο χρόνο στο ρολόι για την αντίπαλη ομάδα να απαντήσει σε οποιοδήποτε σκορ. Μπορεί επίσης να ελπίζει ότι η κόπωση και η πίεση επηρεάζουν την ικανότητα του εκτελεστή ελευθέρων βολών.
Όταν αυτή η στρατηγική χρησιμοποιήθηκε αρχικά στο ΝΒΑ, η ομάδα που ακολουθούσε συχνά έκανε φάουλ στον αντίπαλο παίκτη που ήταν ο χειρότερος σουτέρ ελευθέρων βολών στο παιχνίδι εκείνη τη στιγμή, ακόμη και αν ο παίκτης αυτός δεν είχε την μπάλα στην κατοχή του. Ωστόσο, το φάουλ "εκτός μπάλας" έγινε πρόβλημα για το πρωτάθλημα όταν μπήκε στο ΝΒΑ ο Ουίλτ Τσάμπερλεϊν —ένας παίκτης με διαστάσεις υπεραστέρα, αλλά ένας άθλιος εκτελεστής ελευθέρων βολών
Ουίλτ Τσάμπερλεν και φάουλ εκτός μπάλας
μικρογραφία| Ο σπουδαίος καλαθοσφαιριστής [[Ουίλτ Τσάμπερλεϊν ήταν ένας διαβόητα κακός παίκτης που έριχνε ελεύθερες βολές.]] Ο Ουίλτ Τσάμπερλεϊν ήταν τόσο κυρίαρχος παίκτης που ήταν βέβαιο ότι θα βρισκόταν στο παρκέ κοντά στο τέλος κάθε κλειστού αγώνα- ωστόσο, ήταν τόσο κακός στις ελεύθερες βολές (51%) που ήταν ο φυσικός στόχος μίας στρατηγικής εσκεμμένου φάουλ. Ο αντίπαλος ήθελε να στείλει τον Τσάμπερλεϊν στη γραμμή των ελευθέρων βολών και ο Τσάμπερλεϊν ήθελε να το αποφύγει. Αυτό οδήγησε σε ένα παιχνίδι μαρκαρίσματος που αναπτύχθηκε μακριά από την μπάλα του μπάσκετ, με τους παίκτες να κυνηγούν τον Τσάμπερλεϊν καθώς προσπαθούσε να αποφύγει το φάουλ.
Το ΝΒΑ θέσπισε έναν νέο κανόνα για τα φάουλ εκτός μπάλας - προσωπικά φάουλ κατά επιθετικού παίκτη που δεν έχει τη μπάλα ούτε προσπαθεί να την αποκτήσει. Σε τέτοια φάουλ εντός των δύο τελευταίων λεπτών του αγώνα ή στην παράταση, η επιτιθέμενη ομάδα κερδίζει τον συνήθη αριθμό ελευθέρων βολών και στη συνέχεια την κατοχή της μπάλας. Ο νέος κανόνας αφαίρεσε το πλεονέκτημα του φάουλ για την απόκτηση της κατοχής της μπάλας και περιόρισε τα εσκεμμένα φάουλ στο τέλος του παιχνιδιού στον χειριστή της μπάλας.
Η τρέχουσα έκδοση του κανόνα περιέχει ένα πρόσθετο αντικίνητρο για τα φάουλ εκτός μπάλας: οι ελεύθερες βολές δεν χρειάζεται να επιχειρούνται από τον παίκτη που υπέπεσε σε φάουλ- η ομάδα που υπέπεσε σε φάουλ μπορεί να επιλέξει ως εκτελεστή οποιονδήποτε παίχτη βρίσκεται στο γήπεδο εκείνη τη στιγμή. Ο λόγος που υπάρχει αυτός ο κανόνας είναι ότι το φάουλ εκτός μπάλας φαίνεται ανόητο. . . Μερικά από τα πιο αστεία πράγματα που είδα ποτέ ήταν παίκτες που κυνηγούσαν [τον Ουίλτ Τσάμπερλεϊν] σαν να ήταν κρυφτό. Ο Ουίλτ έτρεχε μακριά από τον κόσμο, και το πρωτάθλημα άλλαξε τον κανόνα με βάση το πόσο ανόητο φαινόταν αυτό.
Η καινοτομία του Νέλσον
Το σκόπιμο φάουλ κάθε φορά που οι αντίπαλοι παίρνουν την μπάλα ήταν μία καινοτομία του Ντον Νέλσον στα τέλη της δεκαετίας του 1990 ως προπονητής των Ντάλας Μάβερικς. Θεώρησε ότι, αν οι αντίπαλοι έπαιζαν με έναν ιδιαίτερα κακό εκτελεστή ελευθέρων βολών, το σκόπιμο φάουλ θα μπορούσε να μειώσει τους πόντους της ομάδας του ανά κατοχή, σε σύγκριση με μία συμβατική άμυνα πάνω τους. Ο Νέλσον χρησιμοποίησε τη στρατηγική αυτή καθ' όλη τη διάρκεια του αγώνα, όταν δεν ίσχυαν οι ποινές που επιβάλλονται στις καθυστερήσεις του παιχνιδιού για φάουλ εκτός μπάλας, όπως η επιστροφή της μπάλας στην ομάδα που υπέπεσε σε φάουλ.
Χακ ε Ρόντμαν
Ο Νέλσον χρησιμοποίησε για πρώτη φορά αυτήν τη στρατηγική απέναντι στον Ντένις Ρόντμαν των Σικάγο Μπουλς το 1997, ο οποίος είχε 38% των ελευθέρων βολών του στη χρονιά. Δεν μπορούσε να χρησιμοποιήσει τη στρατηγική αυτή σε κάθε κατοχή των Μπουλς, καθώς ένας παίκτης που διαπράττει το έκτο φάουλ αποκλείεται από το παιχνίδι. Χρησιμοποίησε τη στρατηγική αυτή επιλεκτικά και επέλεξε έναν παίκτη με μικρή χρήση, την απουσία του οποίου η ομάδα μπορούσε να ανεχτεί, για να κάνει τα φάουλ. Πίστευε ότι η τρομερή εκτέλεση φάουλ του Ρόντμαν θα είχε ως αποτέλεσμα οι Μάβερικς να δέχονται λιγότερους συνολικούς πόντους κατά τη διάρκεια αυτών των κατοχών των Μπουλς απ' ό,τι θα δέχονταν παίζοντας μία τυπική άμυνα απέναντι στην αποτελεσματική επίθεση των Μπουλς, με επικεφαλής τους Μάικλ Τζόρνταν και Σκότι Πίπεν.
Σε εκείνο το παιχνίδι, ο Ρόντμαν σούταρε με 9 στα 12 από τη γραμμή των ελευθέρων βολών, εξουδετερώνοντας τη στρατηγική και οι Μπουλς κέρδισαν το παιχνίδι. Η στρατηγική ξεχάστηκε ούτως σε μεγάλο βαθμό, εκτός από το γεγονός ότι ο παίκτης των Μάβερικς,, Μπούμπα Ουέλς, ο οποίος είχε αναλάβει να κάνει φάουλ στον Ρόντμαν, έκανε το υψηλό όλων των εποχών στο NBA για τα λιγότερα λεπτά συμμετοχής (3) πριν αποχωρήσει με φάουλ από ένα παιχνίδι.